ઘણીવાર જન્મના સમય ખોટા હોય છે, તારીખમાં ભૂલ હોય છે, સ્થળ સ્પષ્ટ નથી હોતાં, દિવસે કે રાતે જન્મ છે તેને ધ્યાનમાં લીધા વગર જન્મકુંડળીની માહિતી જ્યોતિષીને આપેલ હોય છે. આ બધી ભૂલને લીધે જ્યોતિષીના માર્ગદર્શનમાં પણ ઉણપ આવી જાય છે. જ્યોતિષીની સલાહ આપની મદદ માટે છે, શંકા અને તકલીફ સર્જવા માટે નહીં. માટે જ્યોતિષી પાસે હમેંશા સ્પષ્ટ પ્રશ્નો જ રાખો, આ તમને ખૂબ મદદરૂપ થશે. લગ્ન પહેલાં જન્મકુંડળી-મેળાપક દરમિયાન આ બધી બાબતની પુરતી જાણકારી રાખવી જોઈએ. કોઈકે સાચું જ કહ્યું છે કે, સફળ લગ્નજીવન માટે લગ્ન પહેલાં આંખો પુરેપુરી ખુલ્લી રાખવી જોઈએ અને લગ્નજીવન શરૂ થયા બાદ એ આંખો અડધી મીંચેલી રાખવી જોઈએ.